Nafarroako Parlamentuko Mahaiak, 2017ko urriaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, Europar Batasuneko estatu ezberdinetako enpresen arteko eragiketetan eta zerbitzuetan BEZa ordaintzetik salbuesten duen araua kentzen duen erreformaren ondorioei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2017ko urriaren 9an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Aurtengo urriaren 4an Europako Batzordeak erreforma bat aurkeztu zuen Bruselan, kendu egiten duena Europar Batasuneko estatu ezberdinetako enpresen arteko eragiketetan eta zerbitzuetan BEZa ordaintzetik salbuesten duen araua. Horri buruz, parlamentari honek honako hau jakin nahi du:

– Zein izan daitezke erreforma horren ondorioak Hitzarmen Ekonomikoan xedatzen diren BEZaren doikuntzen kalkuluan eta diru-bilketan?

Iruñean, 2017ko urriaren 5ean

Foru parlamentaria: Maiorga Ramírez Erro